laion/Wikipedia-Exotic huggingface dataset:
চাংপা

চাংপা পশ্চিম তিব্বত ও জম্মু ও কাশ্মীর রাজ্যের জাংস্কার অঞ্চলে বসবাসকারী এক আধা যাযাবর তিব্বতী জাতি গোষ্ঠী। চাংপা জাতি গোষ্ঠীর আদি বাসস্থান তিব্বতের উত্তর পশ্চিম দিকে অবস্থিত চাংতাং নামক উচ্চ মালভূমি অঞ্চল। তিব্বতী ভাষায় চাংপা শব্দের অর্থ উত্তরের অদিবাসী ঐতিহাসিক কাল থেকে চাংপা জাতি গোষ্ঠীর পশুপালকেরা লাদাখ অঞ্চল থেকে তিব্বতের দিকে পশুচারণের জন্য যেতেন। কিন্তু চীন তিব্বত অধিকার করে নিলে এই পথ বন্ধ করে দেওয়া হয়। ভারতের জম্মু ও কাশ্মীর রাজ্যের লাদাখ অঞ্চলের চাংপা জনজাতিরা ইয়াক ও ছাগল প্রভৃতি পশুচারণা ও পালন করে থাকে। এদের মধ্যে যারা এখনো যাযাবর বৃত্তি পালন করেন, তাদের ফালপা বলা হয়। অপরদিকে যারা যাযাবরবৃত্তি ছেড়ে এক স্থানে বসবাস করা শুরু করা করেছেন, তারা ফাংপা নামে পরিচিত। চাংপাদের মধ্যে বৃত্তিমূলক বিভাজনের পরেও এই দুই গোষ্ঠীর মধ্যে বৈবাহিক সম্পর্ক তৈরী হয়। চাংপা জাতিগোষ্ঠীর মানুষেরা তিব্বতী ভাষা থেকে উদ্ভূত চাংস্কাত ভাষায় কথা বলেন এবং তিব্বতী বৌদ্ধধর্ম অনুসরণ করেন। ২০০১ খ্রিষ্টাব্দে চাংপাদের ভারতের সংরক্ষণ প্রকল্পের তফশিলী উপজাতির মর্যাদা দেওয়া হয়েছে। Rizvi, Janet (1999). Trans-Himalayan Caravans. Oxford University Press. pp. 301. আইএসবিএন ০-১৯-৫৬৪৮৫৫-২.Rizvi, Janet (1999) Rizvi, Janet (1999). Trans-Himalayan Caravans. Oxford University Press. pp. 301. আইএসবিএন ০-১৯-৫৬৪৮৫৫-২. Champa by B.R Rizvi in People of India Jammu and Kashmir Volume XXV edited by K.N Pandita, S.D.S Charak and B.R Rizvi pages 182 to 184 Manohar আইএসবিএন ৮১-৭৩০৪-১১৮-০ "List of Scheduled Tribes"। Census of India: Government of India। ৭ মার্চ ২০০৭। ৫ জুন ২০১০ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১২।
স্তোংদে বৌদ্ধবিহার

স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় অবস্থিত একটি বৌদ্ধবিহার। স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় পাদুম থেকে ১৮ কিলোমিটার উত্তরে জাংলা যাওয়ার রাস্তায় অবস্থিত। এই বৌদ্ধবিহারটি ১০৫২ খ্রিষ্টাব্দে নারো পার শিষ্য বিখ্যাত তিব্বতী অনুবাদক মার-পা-ছোস-ক্যি-ব্লো-গ্রোস স্থাপন করেন। চার শতাব্দী পরে এই মঠে দ্গে-লুগ্স গোষ্ঠীর প্রাধান্য স্থাপিত হয় ও ত্সোং-খা-পা-ব্লো-ব্জাং-গ্রাগ্স-পাকে এই মঠ উৎসর্গ করা হয় এই বৌদ্ধবিহারটি জাংস্কার অঞ্চলের দ্বিতীয় বৃহত্তম বৌদ্ধমঠ। এখানে গেলুগ গোষ্ঠীর প্রায় ৬০ জন ভিক্ষু বসবাস করেন। এই মঠে মোট সাতটি মন্দির আছে। মঠটি বহু চিত্রকলা দ্বারা সজ্জিত। "Stongdey Monastery"। Buddhist-temples.com। সংগ্রহের তারিখ October 20. 2009।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Janet Rizvi. (1996). Ladakh: Crossroads of High Asia. Second Edition. Oxford University Press, Delhi. আইএসবিএন ০-১৯-৫৬৪৫৪৬-৪. Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. আইএসবিএন ০-৯০৮০৮৬-২১-০.
পিসিফর্মিস

পিসিফর্মিস বর্গটি মোট নয়টি গোত্র নিয়ে গঠিত। এ বর্গের পাখিগুলো মূলত বৃক্ষচর। কাঠঠোকরা আর তার নিকটতম আত্মীয়দের নিয়ে গঠিত গোত্র পিসিডি এ বর্গের সবচেয়ে উল্লেখযোগ্য গোত্র। পিসিফর্মিস বর্গে প্রায় ৬৭টি গণে মোট ৪০০ প্রজাতির পাখি রয়েছে। এর মধ্যে অর্ধেক প্রজাতিই পিসিডি গোত্রের অন্তর্ভুক্ত। অ্যান্টার্কটিকা ও অস্ট্রেলিয়া ছাড়া প্রায় সব মহাদেশেই এদের দেখা যায়। পিসিফর্মিস বর্গের অধিকাংশ প্রজাতিই পতঙ্গভূক। তবে টুক্যান ও বসন্তবৌরিরা প্রধানত ফলাহারী। পক্ষীজগতে মোম খাওয়া ও হজম করার ব্যাপারে হানিগাইডরা অনন্য (অবশ্য পোকামাকড়ই এদের মূল খাদ্য)। টিয়ার মত প্রায় সব পিসিফর্মের পা জাইগোডাক্টাইল, অর্থাৎ দু'টি আঙুল সম্মুখে ও দু'টি আঙুল পেছন দিকে মুখ করে থাকে। পায়ের এ বিশেষ গঠন গাছে চড়া ও চলাফেরার ক্ষেত্রে এদের বিশেষ সুবিধা দেয়। তবে কিছু প্রজাতির কাঠঠোকরার তিনটি আঙুল থাকে। জ্যাকামার ছাড়া সকল পিসিফর্মের জীবনের কোন পর্যায়েই ডাউন পালক থাকে না। এ বর্গের সবচেয়ে ছোট প্রজাতিটি হল লালচে কুটিকুড়ালি (দৈর্ঘ্য মাত্র আট সেন্টিমিটার, ওজনে সাত গ্রাম) আর সবচেয়ে বড় প্রজাতি টোকো টুক্যান (দৈর্ঘ্য ৬৩ সেন্টিমিটার, ওজনে ৬৮০ গ্রাম) সব পিসিফর্ম গর্তে বাসা করে। বর্গ: পিসিফর্মিস উপবর্গ গ্যালবুলি গোত্র গ্যালবুলিডি – জ্যাকামার (১৮টি প্রজাতি) গোত্র বুক্কনিডি – পাফবার্ড, নানবার্ড ও নানলেট (প্রায় ৩০টি প্রজাতি) উপবর্গ পিসি গোত্র লিবিডি – আফ্রিকান বসন্তবৌরি (প্রায় ৪০টি প্রজাতি, ক্যাপিটোনিডি থেকে সম্প্রতি আলাদা করা হয়েছে) গোত্র মেগালাইমিডি – এশীয় বসন্তবৌরি (প্রায় ২৫টি প্রজাতি, ক্যাপিটোনিডি থেকে সম্প্রতি আলাদা করা হয়েছে) গোত্র র‍্যাম্ফাস্টিডি – টুক্যান (প্রায় ৩০টি প্রজাতি) গোত্র সেমনর্নিথিডি – টুক্যান-বসন্তবৌরি (২টি প্রজাতি, ক্যাপিটোনিডি থেকে সম্প্রতি আলাদা করা হয়েছে) গোত্র ক্যাপিটোনিডি – আমেরিকান বসন্তবৌরি (প্রায় ১৫টি প্রজাতি) গোত্র মায়োপিকোনিডি (জীবাশ্ম) গোত্র পিকাভিডি (জীবাশ্ম) গোত্র পিসিডি – কাঠঠোকরা, কাঠকুড়ালি, কুটিকুড়ালি ও ঘাড়ব্যাথা (দুইশ'রও বেশি প্রজাতি) গোত্র ইন্ডিকেটরিডি – হানিগাইড (১৭টি প্রজাতি) Lester L. Short। "Piciform"। Encyclopaedia Britannica। সংগ্রহের তারিখ ২৮ সেপ্টেম্বর ২০১৩।  Short, Lester L. (১৯৯১)। Forshaw, Joseph, সম্পাদক। Encyclopaedia of Animals: Birds। London: Merehurst Press। পৃষ্ঠা 152–157। আইএসবিএন 1-85391-186-0।  Gorman, Gerard (2004): Woodpeckers of Europe: A Study of the European Picidae. Bruce Coleman, UK. আইএসবিএন ১-৮৭২৮৪২-০৫-৪. উইকিমিডিয়া কমন্সে পিসিফর্মিস সংক্রান্ত মিডিয়া রয়েছে। Tree of Life Piciformes ওয়েব্যাক মেশিনে আর্কাইভকৃত ২ ডিসেম্বর ২০১৩ তারিখে
আমির হোসেন (বীর প্রতীক)

আমির হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। শহীদ আমির হোসেনের পৈতৃক বাড়ি ঢাকা জেলার নবাবগঞ্জ উপজেলার শিকারীপাড়া ইউনিয়নের বক্তানগর গ্রামে। তার বাবার নাম বাবর আলী এবং মায়ের নাম তসিরন নেছা। তার স্ত্রীর নাম রাহেলা খাতুন। আমির হোসেন পেশায় ছিলেন তেলি বা তেল বিক্রেতা। বিভিন্ন গ্রামে ঘুরে ঘুরে কেরোসিন তেল বিক্রি করতেন। পড়াশোনার প্রাথমিক গণ্ডি শেষ করে পরিবারের ভরণ-পোষণের জন্য বাবার হাত ধরে তিনি এই পেশায় যোগ দেন তিনি। ১৯৭১ সালে তার বয়স ছিল আনুমানিক ২৫ বছর। তখন তিনি বিবাহিত এবং এক মেয়ের জনক ছিলেন। মেয়ের বয়স ছিল মাত্র তিন মাস। মুক্তিযুদ্ধ শুরু হলে আমির হোসেন ঝাঁপিয়ে পড়েন যুদ্ধে। প্রতিরোধযুদ্ধ শেষে প্রশিক্ষণ নিয়ে আবার যোগ দেন যুদ্ধে। এক যুদ্ধে তিনি গুরুতর আহত হন, পরে চিকিৎসাধীন অবস্থায় মারা যান। ১৯৭১ সালের মার্চ-এপ্রিলে প্রতিরোধযুদ্ধ শেষে পরিবারের কাউকে না জানিয়ে একদিন রাতে আমির হোসেন বাড়ি থেকে চলে যান। তার স্ত্রী ও বাবা-মা কেউ জানতেন না তিনি কোথায় গেছেন। অনেক দিন পর এক রাতে তিনি বাড়ি ফেরেন। তখন পরিবারের সদস্যরা জানতে পারেন যে তিনি গিয়েছিলেন মুক্তিযুদ্ধের প্রশিক্ষণ নিতে। আমির হোসেন ভারতে গিয়ে ৩ নম্বর সেক্টরে নাম অন্তর্ভুক্ত করে প্রশিক্ষণ নেন। প্রশিক্ষণ শেষে এই সেক্টরে কিছুদিন যুদ্ধ করার পর অনুমতি নিয়ে নিজ এলাকায় যুদ্ধ করার জন্য চলে আসেন। স্ত্রী, বাবা-মা ও পরিবারের সদস্যদের সঙ্গে দু-তিন দিন থাকেন। তারপর বিদায় নিয়ে আবার যুদ্ধে যোগ দেন। তিনি নিজ এলাকায় যুদ্ধ করেন হালিম বাহিনীর অধীনে। এই বাহিনীর নেতৃত্বে ছিলেন পাকিস্তান সেনাবাহিনীর অবসরপ্রাপ্ত সেনা কর্মকর্তা আবদুল হালিম চৌধুরী। তিনি নিজ উদ্যোগে ও স্থানীয়ভাবে সংগৃহীত অস্ত্র নিয়ে এই বাহিনী গড়েন। দুর্গম হরিরামপুর উপজেলায় ছিল বাহিনীর প্রধান ক্যাম্প। মানিকগঞ্জ জেলা এবং ঢাকা জেলার নবাবগঞ্জ ও দোহার উপজেলার যাঁরা ২ ও ৩ নম্বর সেক্টরে প্রশিক্ষণ নেন, তাদের অনেকে বিভিন্ন সময়ে এই বাহিনীতে যোগ দেন। ১৯৭১ সালের ৪ অক্টোবর বেলা আনুমানিক দুইটায় আমির হোসেন ও তার সহযোদ্ধারা হালিম বাহিনীর একটি গোপন উপক্যাম্পে ছিলেন। তখন ক্যাম্পে দুপুরের খাবার খাওয়ার প্রস্তুতি চলছিল। এমন সময় খবর আসে, পাশের সমসাবাদ গ্রামে পাকিস্তান সেনাবাহিনীর একটি দল ও রাজাকাররা এসেছে। আমির হোসেন ও তার সহযোদ্ধারা দ্রুত প্রস্তুত হয়ে ওই গ্রামে যান এবং পাকিস্তান সেনাবাহিনীকে আক্রমণ করেন। তাদের আকস্মিক আক্রমণে পাঁচ-ছয়জন পাকিস্তানি সেনা ও রাজাকার হতাহত হয়। এরপর দুই পক্ষে সামনাসামনি যুদ্ধ শুরু হয়ে যায়। মুক্তিযোদ্ধাদের তুলনায় পাকিস্তানি সেনা ও রাজাকার বেশি ছিল। অস্ত্রশস্ত্রেও তারা এগিয়ে ছিল। মেশিনগান ও অন্যান্য অস্ত্র দিয়ে তারা মুক্তিযোদ্ধাদের অবস্থান লক্ষ্য করে পাল্টা আক্রমণ করে। একপর্যায়ে আমির হোসেনের বুকে তিন-চারটি গুলি লাগে। গুরুতর আহত হয়ে তিনি মাটিতে লুটিয়ে পড়েন। সহযোদ্ধারা দ্রুত আমির হোসেনকে উদ্ধার করে প্রাথমিক চিকিৎসা দেন। কিন্তু তার অবস্থা ক্রমে অবনতি হয়। তখন সহযোদ্ধারা স্থানীয় গ্রামবাসীর সহায়তায় তাকে উন্নত চিকিৎসার জন্য চিকিৎসকের কাছে পাঠান। কিন্তু পথেই তার জীবনপ্রদীপ নিভে যায়। পরে তার মরদেহ গ্রামের বাড়িতে নিয়ে পারিবারিক কবরস্থানে সমাহিত করা হয়। বীর প্রতীক "তোমাদের এ ঋণ শোধ হবে না"। www.prothom-alo.com। ২০১২-১২-০৩ তারিখে মূল থেকে আর্কাইভ করা। সংগ্রহের তারিখ ২০১৯-১০-৩০।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৯২। আইএসবিএন 9789849025375।
হের্মান পাউল

হের্মান অটো টেওডোর পাউল (জার্মান: Hermann Otto Theodor Paul) (৭ই আগস্ট, ১৮৪৬, মাগদিবুর্গ — ২৯শে ডিসেম্বর, ১৯২১, মিউনিখ) একজন জার্মান ভাষাবিজ্ঞানী ও অভিধানকার। তিনি ব্রাইসগাউয়ের ফ্রাইবুর্গ বিশ্ববিদ্যালয়ের জার্মান ভাষা ও সাহিত্যের অধ্যাপক ছিলেন। তিনি একজন নব্যব্যাকরণবিদ ভাষাবিজ্ঞানীও ছিলেন। তিনি বার্লিন এবং লাইপজিগে পড়াশোনা করেছেন এবং ১৮৭৪ সালে ফ্রেইবুর্গ বিশ্ববিদ্যালয়ে জার্মান ভাষা ও সাহিত্যের অধ্যাপক হন। ১৮৯৩ সালে তিনি মিউনিখ বিশ্ববিদ্যালয়ে জার্মান ভাষাতত্ত্বের অধ্যাপক নিযুক্ত হন। তিনি একজন বিশিষ্ট নিওগ্রামারিয়ান ছিলেন।  "Paul, Hermann"। New International Encyclopedia। ১৯০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [[Category:উইকিপিডিয়া নিবন্ধ যাতে নিউ ইন্টারন্যাশনাল এনসাইক্লোপিডিয়া থেকে একটি উদ্ধৃতি অন্তর্ভুক্ত করা হয়েছে]] হের্মান পাউলের প্রধান গ্রন্থ Prinzipien der Sprachgeschichte (ভাষার ইতিহাসের মূলনীতিসমূহ)-এর অংশবিশেষের ফরাসি অনুবাদ
কর্মযোগ (বই)

কর্মযোগ হল স্বামী বিবেকানন্দের লেখা একটি বই। এটি ইংরেজি ভাষায় ১৮৯৬ সালে নিউ ইয়র্ক থেকে প্রকাশিত হয়। ১৮৯৫ সালের ডিসেম্বর ও ১৮৯৬ সালের জানুয়ারি মাসে নিউ ইয়র্ক সিটির ২২৮ ওয়েস্ট ৩৯তম স্ট্রিটের ভাড়া বাড়িতে বিবেকানন্দ কয়েকটি বক্তৃতা দেন। তার বন্ধু ও সমর্থকরা জোসেফ সোসিয়া গুডউইন নামে এক পেশাদার স্টেনোগ্রাফারকে (ইনি পরে বিবেকানন্দের শিষ্য হয়েছিলেন) নিযুক্ত করেন। গুডউইন কয়েকটি বক্তৃতা রেকর্ড করে রাখেন। এগুলিই ১৮৯৬ সালে কর্মযোগ বইটিতে প্রকাশিত হয়। এই বইয়ের মূল আলোচ্য হল কর্ম ও কর্মযোগ। স্বামী বিবেকানন্দ ভগবদ্গীতার কর্মযোগ ধারণাটি আলোচনা করেছেন। বিবেকানন্দ কর্মযোগকে একটি ধর্মপথ বলে উল্লেখ করে বলেন, এই পথে মানুষ যেমন জগতের প্রতি নিজের কর্তব্য পালন করতে পারে, তেমনি জ্ঞানার্জনও করতে পারে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Karma Yoga কর্ম-চরিত্রের উপর ইহার প্রভাব নিজ নিজ কর্মক্ষেত্রে প্রত্যেকেই বড় কর্মরহস্য কর্তব্য কী? পরোপকারে নিজেরই উপকার অনাসক্তিই পূর্ণ-আত্মত্যাগ মুক্তি কর্মযোগের আদর্শ "Udbodhan publication"। Udbodhan, Kolkata। ৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১২।  Michelis, Elizabeth De (২০০৫)। A history of modern yoga : Patañjali and western esotericism (Repr. সংস্করণ)। London [u.a.]: Continuum। পৃষ্ঠা 124। আইএসবিএন 0826487726।  "Karma Yoga by Swami Vivekananda"। ২৭ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১২।  "Karma Yoga by Swami Vivekananda"। http://www.holybooks.com/। সংগ্রহের তারিখ ২১ এপ্রিল ২০১২।  |প্রকাশক= এ বহিঃসংযোগ দেয়া (সাহায্য) Karma Yoga full text in Archive.org
লো-ত্সা-বা

লো-ত্সা-ওয়া (তিব্বতি: ལོ་ཙཱ་བ, ওয়াইলি: lo tsA ba) একটি তিব্বতী শব্দ। যে সমস্ত তিব্বতী অনুবাদক সংস্কৃত ও অন্যান্য এশীয় ভাষা থেকে তিব্বতী ভাষায় বৌদ্ধধর্মগ্রন্থ অনুবাদ করেন, তাঁদের তিব্বতীতে লো-ত্সা-ওয়া বলা হয়। বে-রো-ত্সা-না, য়ে-শেস-স্দে ও বে-রো-ত্সা-নার শিষ্য গ্যু-স্গ্রা-স্ন্যিং-পো প্রথম দিককার অনুবাদকদের মধ্যে অন্যতম ছিলেন। এছাড়াও কাগ্যু গোষ্ঠীর প্রতিষ্ঠাতা ল্হোডক মারপা চোস্কি লোডোস ও লাদাখ অঞ্চলের বৌদ্ধধর্মগুরু রিন-ছেন-ব্জাং-পো লো-ত্সা-ওয়া হিসেবে পরিচিত ছিলেন। Rhaldi, Sherab (undated). 'Ye-Shes-sDe; Tibetan Scholar and Saint'. Tibetan & Himalayan Digital Library. Source: [১][স্থায়ীভাবে অকার্যকর সংযোগ] (accessed: Wednesday April 1, 2009) Mindrolling International (2010). "The History of Mindrolling: Part III". Source: [২] ওয়েব্যাক মেশিনে আর্কাইভকৃত ১৩ জুলাই ২০১০ তারিখে (accessed: Thursday April 15, 2010)
জ্ঞানযোগ (বই)

জ্ঞানযোগ হল স্বামী বিবেকানন্দের লেখা একটি বই। নিউ ইয়র্ক ও লন্ডন শহরে দেওয়া বেশ কয়েকটি বক্তৃতা সংকলিত করা হয় এই বইতে। বক্তৃতাগুলি রেকর্ড করেছিলেন পেশাদার স্টেনোগ্রাফার জে. জে. গুডউইন (ইনি পরে বিবেকানন্দের শিষ্য হয়েছিলেন)। সংস্কৃত ভাষায় ঈশ্বরতত্ত্ব জানাকেই জ্ঞান বলে। শব্দটি সংস্কৃত "জ্ঞ" ধাতু থেকে এসেছে, যার অর্থ হল জানা। জ্ঞানযোগ হিন্দু দর্শনের একটি বিশেষ শাখা। এই বইতে বিবেকানন্দ ঈশ্বরতত্ত্ব জানাকেই জীবনের সর্বোচ্চ উদ্দেশ্য বলেছেন। বিবেকানন্দের মতে, মুক্ত চিন্তাই জ্ঞানযোগের প্রধান আলোচ্য বিষয়। মানুষের যথার্থ স্বরূপ (১) মানুষের যথার্থ স্বরূপ (২) মায়া ও ঈশ্বরধারণার ক্রমবিকাশ মায়া ও মুক্তি ব্রহ্ম ও জগৎ সর্ববস্তুতে ব্রহ্মদর্শন অপরোক্ষানুভূতি বহুত্বে একত্ব আত্মার মুক্তস্বভাব জগৎ (১) (বহিঃজগৎ) জগৎ (১) (ক্ষুদ্র ব্রহ্মাণ্ড) অমৃতত্ব আত্মা আত্মা: তাহার বন্ধন ও মুক্তি প্রকৃতি ও মানুষ আত্মা, প্রকৃতি ও ঈশ্বর Chande, M.B. (২০০০)। Indian philosophy in modern times। New Delhi: Atlantic Publishers and Distributors। পৃষ্ঠা 212–213। আইএসবিএন 9788171568963।  "Jnana Yoga"। http://www.vivekananda.net। সংগ্রহের তারিখ ২১ এপ্রিল ২০১২।  |প্রকাশক= এ বহিঃসংযোগ দেয়া (সাহায্য) Jnana Yoga full text at Archive.org ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: জ্ঞানযোগ জ্ঞানযোগ - ওপেন লাইব্রেরি, ইন্টারনেট আর্কাইভ গুডরিড্‌সে জ্ঞানযোগ
গ্যু-স্গ্রা-স্ন্যিং-পো

গ্যু-স্গ্রা-স্ন্যিং-পো (তিব্বতি: གཡུ་སྒྲ་སྙིང་པོ, ওয়াইলি: g.yu sgra snying po) সংস্কৃত থেকে তিব্বতী ভাষায় বৌদ্ধ ধর্মগুলি অনুবাদকারী তিব্বতের প্রথম দিককার লো-ত্সা-ওয়াদের মধ্যে অন্যতম ছিলেন। গ্যু-স্গ্রা-স্ন্যিং-পো পূর্ব তিব্বতের গ্যালমো-ৎসাওয়ে-রং বা গ্যারং রাজ্যের রাজপুত্র ছিলেন। গ্যারং রাজ্যে তিনি বৌদ্ধ ধর্ম গুরু বে-রো-ত্সা-নার কাছে শিক্ষা লাভ করেন। তার শিক্ষায় গ্যু-স্গ্রা-স্ন্যিং-পো বৌদ্ধ ধর্মের একজন পণ্ডিত ও অনুবাদক হয়ে ওঠেন। এরপরে তিনি মধ্য তিব্বত যাত্রা করে পদ্মসম্ভবের শিষ্যত্ব গ্রহণ করে অতিযোগ তত্ত্বের চিত্তবর্গ ও অভ্যন্তরবর্গ শিক্ষার একজন পণ্ডিত হয়ে ওঠেন। গ্যু-স্গ্রা-স্ন্যিং-পোর অনেকগুলি গ্রন্থ তিব্বতী ভাষায় অনুবাদ করেছেন, কিন্তু তার মধ্যে সর্বাপেক্ষা উল্লেখযোগ্য হল ফ্যি গ্যুর ব্চু গ্সুম নামক তেরোটি গ্রন্থের সমাহার। এই গ্রন্থগুলি হল - র্ত্সে-মো-ব্যুং-র্গ্যাল (তিব্বতি: རྩེ་མོ་བྱུང་རྒྱལ, ওয়াইলি: rtse mo byung rgyal) র্নাম-ম্খাই-র্গ্যাল-পো (তিব্বতি: རྣམ་ མཁའི་རྒྱལ་ རྒྱལ་པོ, ওয়াইলি: rnam mkha'i rgyal po) ব্দে-বা-ফ্রুল-ব্কোদ (তিব্বতি: བདེ་བ་འཕྲུལ་བཀོད, ওয়াইলি: bde ba 'phrul bkod) র্দ্জোগ্স-পা-স্প্যি-চিংস (তিব্বতি: རྫོགས་པ་སྤྱི་ཆིངས, ওয়াইলি: rdzogs pa spyi chings) ব্যাং-চুব-সেম্স-তিগ (তিব্বতি: བྱང་ཆུབ་སེམས་ཏིག, ওয়াইলি: byang chub sems tig) ব্দে-বা-রাব-ব্যাম্স (তিব্বতি: བདེ་བ་རབ་འབྱམས, ওয়াইলি: bde ba rab 'byams) স্রোগ-গি-খোর-লো (তিব্বতি: སྲོག་གི་འཁོར་ལ, ওয়াইলি: srog gi 'khor lo) থিগ-লে-দ্রুগ-পা (ওয়াইলি: thig le drug pa) র্দ্জোগ্স-পা-স্প্যি-স্প্যোদ (তিব্বতি: རྫོགས་པ་སྤྱི་སྤྱོད, ওয়াইলি: rdzogs pa spyi spyod) য়িদ-ব্ঝিন-নর-বু (তিব্বতি: ཡིད་བཞིན་ནོར་བུ, ওয়াইলি: yid bzhin nor bu) কুন-তু-রিগ-পা (তিব্বতি: ཀུན་ཏུ་རིག་པ, ওয়াইলি: kun tu rig pa) র্জে-ব্ত্সন-দাম-পা (তিব্বতি: རྗེ་བཙན་དམ་པ་, ওয়াইলি: rje btsan dam pa) স্গোম-পা-দোন-গ্রুব (তিব্বতি: སྒོམ་པ་དོན་གྲུབ, ওয়াইলি: sgom pa don grub) এই তেরোটি গ্রন্থের তালিকার মধ্যে কিছু তারতম্য লক্ষ্য করা গেছে। দ্বাদশ শতাব্দীর ন্যাং-রাল-ন্যি-মা-ওদ্-জের লেখা পদ্মসম্ভবের জীবনী জাংস-গ্লিং-মা ও অপর একটি ধর্মীয় পুস্তক মে-তোগ-স্ন্যিং-পো গ্রন্থে দুই ধরনের তালিকা দেওয়া হয়েছে। Mindrolling International (2010). "The History of Mindrolling: Part III". Source: [১] ওয়েব্যাক মেশিনে আর্কাইভকৃত ১৩ জুলাই ২০১০ তারিখে (accessed: Thursday April 15, 2010) Dharma Dictionary (December, 2005). 'phyi 'gyur bcu gsum'. Source: [২] (accessed: Thursday April 15, 2010) Liljenberg, Karen (October, 2009). "On the history and identification of two of the Thirteen Later Translations of the Dzogchen Mind Series." Revue d’Etudes Tibétaines, Number 17, Octobre 2009. Source: [৩] (accessed: Thursday April 15, 2010), p.51
বৈরোৎসন

বৈরোৎসন বা বৈ-রো-ত্সা-না (তিব্বতি: བཻ་རོ་ཙ་ན, ওয়াইলি: bai ro tsa na) তিব্বতের রাজা খ্রি-স্রোং-ল্দে-ব্ত্সান এর শাসনকালের সময়কার একজন তিব্বতী অনুবাদক বা লো-ত্সা-ওয়া। বৈরোৎসন পদ্মসম্ভবের পঁচিশজন শিষ্যের মধ্যে একজন। শান্তরক্ষিতের আদেশে যে প্রথম সাতজন বৌদ্ধ ভিক্ষু ভারতে শিক্ষালাভের উদ্দেশ্যে আসেন, তিনি তাদের অন্যতম। তিনি ভারতে শ্রী সিংহের নিকটে শিক্ষা লাভ করেন। তার আদেশে বৈরোৎসন তিব্বতে অতিযোগ শিক্ষার চিত্তবর্গ ও অভ্যন্তরবর্গ বিভাগ প্রচার করেন। বৈরোৎসনের শিষ্যের মধ্যে উল্লেখযোগ্য ছিলেন গ্যু-স্গ্রা-স্ন্যিং-পো, পাং-গেন-সাংইয়ে-গোনপো, ন্যাগ-য়ে-শে-গ্ঝোন-নু, জো-মো-য়ে-শেস-স্গ্রোন প্রভৃতি। Zenkar, Ala (1998). "Introduction: A Summary of the Text" in: Palmo, Ani Jima (Eugenie de Jong; translator); Nyingpo, Yudra (compilor, et al.) (2004). The Great Image: the Life Story of Vairochana the translator. Shambala Publications, Inc.: Boston, Massachusetts, U.S.A. আইএসবিএন ১-৫৯০৩০-০৬৯-৬ (pbk.: alk. paper). p.xxviii, Excerpt Chapter ওয়েব্যাক মেশিনে আর্কাইভকৃত ১৫ জুন ২০১১ তারিখে Schaeffer, Kurtis R. (2000). "The Religious Career of Vairocanavajra - a Twelfth-Century Indian Buddhist Master from Dakṣiṇa Kośala" in Journal of Indian Philosophy; vol. 28: pp. 361–384. Netherlands: Kluwer Academic Publishers. Source: [১] (accessed: September 14, 2008) Palmo, Ani Jinba Palmo (Eugenie de Jong; translator); Nyingpo, Yudra (compilor, et al.) (2004). The Great Image: the Life Story of Vairochana the translator. Shambhala Publications, Inc.: Boston, Massachusetts, U.S.A. আইএসবিএন ১-৫৯০৩০-০৬৯-৬ (pbk.: alk. paper) The Nyingma School of Tibetan Buddhism; HH Dudjom Rinpoche, ed. and trans. by Gyurme Dorje and Matthew Kapstein; Wisdom Publications, 1991
রবার্ট দ্য ডল

রবার্ট, এছাড়া রবার্ট দ্য ডল বা ভূতুড়ে পুতুল নামেও পরিচিত; হলো একটি পুতুল যার মালিক ছিলেন কি ওয়েস্ট দ্বীপের চিত্রশিল্পী এবং লেখক রবার্ট ইউজিন অটো। পুতুলটি প্রেতাত্মা দ্বারা আবিষ্ট হওয়ার অভিযোগ রয়েছে ও এটির একধরনের ভয়াল খ্যাতি রয়েছে। বর্তমানে পুতুলটি কি ওয়েস্ট ফ্লোরিডা মার্টেল্লো যাদুঘরে রয়েছে। ১৯০৬ সালে বাহামার একজন চাকর ইউজিনকে পুতুলটি উপহার হিসেবে দিয়েছিল। কথিত রয়েছে বাহামার ঔ চাকরটি কালো জাদু ও ডাকিনীবিদ্যায় পরদর্শী ছিল এবং তার পরিবারের সাথে তার সম্পর্ক খুব ভালো ছিলো না। পরবর্তীতে ইউজিন পরিবার পুতুলটি বাড়িতে নিয়ে আসে এবং তারা অভিযোগ করেছিল পুতুলটির মাঝে ভৌতিক কোন ব্যাপার রয়েছে। ইউজিনের পিতা মাতা বলেছিলেন, তারা প্রায়ই ছোট ইউজিনকে পুতুলটির সাথে কথা বলতে শুনত এবং পুতুলটিও কথার উত্তর দিত। যদিও তারা প্রথমে মনে করত যে ইউজিন পুতুলের হয়ে কণ্ঠ পরিবর্তন করে উত্তর দিয়ে দিত কিন্তু পরবর্তীতে তারা বিশ্বাস করতে শুরু করে পুতুলটিও কথা বলতে পারে। প্রতিবেশীরা অভিযোগ করতেন ইউজিনের পরিবার যখন বাইরে থাকতো তখন তারা পুতুলটিকে ঘরের এক জানালা থেকে আরেক জানালায় স্থান পরিবর্তন করতে দেখতো। অটো পরিবার শপথ করে বলতেন তারা পুতুলটিকে মাঝে মাঝে ভৌতিক হাসি দিতে শুনত এবং এক ঘর থেকে অপর ঘরে আবছা আলো ছায়া দেখতে পেত। মাঝে মাঝে রাতে ইউজিনের ঘর থেকে চিৎকার শুনত এবং ঘরে প্রবেশ করে দেখত সকল আসবাবপত্র এলোমেলো এবং ইউজিন এক কোণায় বসে আছে এবং বলছে, “রবার্ট এমনটি করেছে”। ১৯৭৪ সালে ইউজিন মারা যাওয়ার পর বাড়িটি বিক্রি হয়ে যায় এবং পরিবার নতুন একটি বাড়িতে স্থানান্তরিত হয়। নতুন পরিবারে একটি ১০ বছরের মেয়ে ছিল। কিংবদন্তি অনুসারে, কিছু দিনের মধ্যেই মেয়েটিও চিৎকার করতে শুরু করে এবং অভিযোগ করে রবার্ট সাড়া ঘরে ঘুরে বেড়ায়। প্রায় ত্রিশ বছর পর মেয়েটি এক সাক্ষাতকারে দাবি করে পুতুলটি জীবীত এবং তাকে হত্যা করতে চায়। পুতুলটিকে যাদুঘরে রাখার পর যাদুঘরের কর্মীরা দাবি করেন, পুতুলটি স্থান পাওয়ার পর থেকে যাদুঘরে অনেক অদ্ভুত ঘটনা ঘটেছে। ২০০৮ সালের মে মাসে ফ্লোরিডার ক্লিয়ারওয়াটারে অনুষ্ঠিত এক প্যারানরমাল কনভেনসনে পুতুলটিকে হাজির করা হয়েছিল। এটিই পুতুলটির জন্য এর আবির্ভাবের সময় থেকে এখন পর্যন্ত (২০০৮ সালের হিসাবমতে ১০৪ বছর) কি ওয়েস্টের বাইরে আসা। David L. Sloan, Ghost of Key West, Phantom Press, 2003 Moran, M, Austin, J, & Sceurman, M. (2006). Weird hauntings: true tales of ghostly places. New York City, NY: Sterling Publishing Company. p. 212. Official Robert The Doll website, hosted by the Key West Art and Historical Society ওয়েব্যাক মেশিনে আর্কাইভকৃত ২৪ মার্চ ২০২১ তারিখে
চিপ চাপ নদী

চিপ চাপ নদী চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী। চিপ চাপ নদী চীনের জিনজিয়াং অঞ্চলের দক্ষিণ থেকে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে মিলিত হয়। চিপ চাপ নদী উপত্যকার উপরের দিকের অংশ চীনের অধিকৃত ও ভারতের দাবীকৃত আকসাই চিন অঞ্চলে অবস্থিত। ১৯৬১ খ্রিষ্টাব্দের মে মাসে চীনের সেনাবাহিনী চিপ চাপ নদীর তীরে সেনা ছাউনি তৈরী করে। ১৯৬১ খ্রিষ্টাব্দের নভেম্বর মাসে ভারতীয় ও চীনের সেনাবাহিনী এই অঞ্চলে যুদ্ধে লিপ্ত হয়, এবং চীনের প্রচুর সৈন্য নিহত হলে তাঁদের সৈন্যবাহিনী পিছু হটে। ১৯৬২ খ্রিষ্টাব্দে ভারত-চীন যুদ্ধ শুরু হলে চীন পুনরায় এই অঞ্চল দখল করে নেয়। Kapadia, Harish (১৯৯৯)। Across peaks & passes in Ladakh, Zanskar & East Karakoram। New Delhi: Indus Publishing Company। পৃষ্ঠা 229। আইএসবিএন 8173871000।  "Lots in a name"। The Himalayan Club। ২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৩।  Mohan Guruswamy। "No longer a Great Game"। Centre for Policy Alternatives, India। ২৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৩।  Smith, Chris (১৯৯৪)। "India's Ad Hoc Arsenal"। Oxford University Press। পৃষ্ঠা 75।  Kavic, Lorne J. (১৯৬৭)। "India's Quest for Security"। University of California Press। পৃষ্ঠা 169।  Calvin, James Barnard (এপ্রিল ১৯৮৪)। "The China-India Border War"। Marine Corps Command and Staff College। সংগ্রহের তারিখ ২৯ আগস্ট ২০১৩।
গালওয়ান নদী

গালওয়ান নদী চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী। লেহর বাসিন্দা গোলাম রসুল গালওয়ান এর নামে এই নদীর নামকরণ করা হয়েছে। হরিশ কাপাডিয়া বলেছেন যে এটি বিরল দৃষ্টান্তগুলির মধ্যে একটি যেখানে একটি প্রধান ভৌগোলিক স্থান একটি স্থানীয় অভিযাত্রীর নামে রাখা হয়েছে। গালওয়ান নদী (দৈর্ঘ্য ৮০ কিলোমিটার) চীনের জিনজিয়াং অঞ্চলের সামজুংলিং থেকে উৎপত্তি লাভ করে পশ্চিম দিকে প্রবাহিত হয়ে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে ৩৪°৪৫′৩৩″ উত্তর ৭৮°১০′১৩″ পূর্ব﻿ / ﻿৩৪.৭৫৯১৭° উত্তর ৭৮.১৭০২৮° পূর্ব﻿ / 34.75917; 78.17028 স্থানাঙ্কে মিলিত হয়। নদীর দৈর্ঘ্য প্রায় ১০০ কিলোমিটার এবং খরস্রোতা। গালওয়ান নদী উপত্যকার উপরের দিকের অংশ ১৯৫৯ খ্রিষ্টাব্দ থেকে চীনের অধিকৃত ও ভারতের দাবীকৃত আকসাই চিন অঞ্চলে অবস্থিত। ১৯৬২ খ্রিষ্টাব্দে ভারত এই অঞ্চলে সেনা ছাউনি বানালেও ভারত-চীন যুদ্ধ শুরু হলে চীন এই অঞ্চল দখল করে নেয়। গালওয়ান নদী চীনের ১৯৫৬ সালের দাবি রেখার পশ্চিমে আকসাই চিনে। ১৯৬০ সালে চীন আরো পশ্চিমে অগ্রসর হয় এবং শ্যোক নদী উপত্যকায় চলে আসে। LOTS IN A NAME ওয়েব্যাক মেশিনে আর্কাইভকৃত ২ ডিসেম্বর ২০১৩ তারিখে, authored by HARISH KAPADIA; published in 1990-91. Kapadia, Harish (২০০৫)। Into the Untravelled Himalaya: Travels, Treks, and Climbs (ইংরেজি ভাষায়)। Indus Publishing। পৃষ্ঠা ২১৫। আইএসবিএন 978-81-7387-181-8।  "LOTS IN A NAME : Himalayan Journal vol.48/18"। www.himalayanclub.org। সংগ্রহের তারিখ ২০২০-০৭-০৮।  "Backstory of Ladakh's Galwan Valley and the legend of Rassul Galwan"। Kashmir Observer (ইংরেজি ভাষায়)। ২০২০-০৫-৩১। সংগ্রহের তারিখ ২০২০-০৭-০৮।  India, Ministry of External Affairs, সম্পাদক (১৯৬২), Report of the Officials of the Governments of India and the People's Republic of China on the Boundary Question, Government of India Press উদ্ধৃতি টেমপ্লেট ইংরেজি প্যারামিটার ব্যবহার করেছে (link) , Chinese Report, Part 1, pp. 4–5 The location and terrain features of this traditional customary boundary line are now described as follows in three sectors, western, middle and eastern. ... [From the Chip Chap river] It then turns south-east along the mountain ridge and passes through peak 6,845 (approximately 78° 12' E, 34° 57' N) and peak 6,598 (approximately 78° 13' E, 34° 54' N). From peak 6,598 it runs along the mountain ridge southwards until it crosses the Galwan River at approximately 78° 13' E, 34° 46' N. Maxwell, Neville (১৯৭০)। India's China War। New York: Pantheon। পৃষ্ঠা 26। ১২ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৩।  Hoffmann, Steven A. (১৯৯০-০১-০১)। India and the China Crisis (ইংরেজি ভাষায়)। University of California Press। পৃষ্ঠা ৭৬,৯৩। আইএসবিএন 978-0-520-06537-6।
মার্খা নদী

মার্খা নদী ভারতের জম্মু ও কাশ্মীর রাজ্যের ওপর দিয়ে প্রবাহিত জাংস্কার নদীর একটি উপনদী। মার্খা নদী ভারতের জম্মু ও কাশ্মীর রাজ্যের লাদাখ অঞ্চলের একটি নদী। এই নদী কাং ইয়াৎজে পর্বতের নিকট দিয়ে ও স্তোক কাংরি পর্বতের দক্ষিণ দিক থেকে প্রবাহিত হয়ে সিন্ধু নদের উপনদী জাংস্কার নদীতে মিলিত হয়। মার্খা নদী উপত্যকা লাদাখ অঞ্চলের একটি জনপ্রিয় ট্রেকিং অঞ্চল। পশ্চিমদিক থেকে স্পিতুকের নিকটে সমুদ্রপৃষ্ঠ থেকে ৪৯৮০ মিটার উচ্চতায় ৩২°২′৩২.৩৬″ উত্তর ৭৭°২১′৪৪.৩৯″ পূর্ব﻿ / ﻿৩২.০৪২৩২২২° উত্তর ৭৭.৩৬২৩৩০৬° পূর্ব﻿ / 32.0423222; 77.3623306 স্থানাঙ্কে অবস্থিত গান্ডা গিরিবর্ত্ম হয়ে অথবা পূর্ব দিক থেকে হেমিসের নিকটে গোংমারু গিরিবর্ত্ম হয়ে এই নদী উপত্যকায় যাওয়া যায়। http://books.google.com/books?id=1P-Q0cN9PVMC&pg=PA62